**P r e p i s**

**písomne podaných interpelácií poslancov**

**MsZ č. XXXIV/2018 dňa 21.06.2018**

* **Pavel Jeleň**

Dať nový asfaltový koberec na Levočskej ul. 1 po roh budovy Tatra Banky + VÚB – nadmerné preťaženie cestnej prevádzky.

* **Mgr. Filip Lampart**

1. Zhotovenie chodníka z betónových tvárnic na prechode z medzigarážového priestoru k ZŠ Komenského na Tatranskej ul.
2. Časté poruchy osvetlenia na sídlisku Západ.
3. Riešiť problém s tvoriacimi sa kalužami na chodníku medzi ZŠ Komenského a MŠ Tatranská.

* **PhDr. Dalibor Mikulík**

1. Navrhujem pripraviť adventný program v súvislosti s pripomenutím si 100 rokov ČSR (1918 – 2018). Do programu navrhujem vhodne zaradiť pripomenutie si osobnosti p. Kubašeka (rodáka zo SĽ a signatára Pittsburskej dohody). Osloviť Mgr. Art. Š. Dlugolinského, Ing. Richterovú, kult. inštitúcie, atď.
2. Po odstavení semafórov v centre mesta riešiť neúnosnosť dopravných zápch v smere PP – Kaufland; ul. Levočská.

* **JUDr. Rastislav Stašák**

1. Prepadávajúci sa chodník pred RD na Okružnej č. 69 – žiadam o preskúmanie možností opravy, príp. zaradenie do RPM.
2. Mesto pri začatí podnikania vyžaduje zdokladovanie, že podnikateľ má zabezpečený odvoz a spracovanie odpadov. Skúma sa táto skutočnosť aj neskôr? Ak nie, žiadam o preverenie, či každý z podnikateľských subjektov platí za zneškodňovanie odpadov.

* **Mgr. Michal Šipoš**

1. Prosím osloviť nového majiteľa bývalej administratívnej budovy Jednoty, aby sa spolupodieľal na rekonštrukcii cesty (Levočská ul.), ktorá sa bude asfaltovať tohto roku. Mesto by vyasfaltovalo cestu a p. Petriľák by predpripravil parkovisko (dať ho do výšky cesty). Potom by sa mohla celá cesta + parkovisko vyasfaltovať naraz.

Ponúknime asfaltovanie p. Petriľákovi za cenu, ktorú sme vysúťažili.

1. Navrhujem pri plánovanej ceste (za kultúrnym domom) vybudovať chodník a osadiť lampy (pouličné).

Odôvodnenie: budúci rok sa bude rekonštruovať cesta za kultúrnym domom, bolo by vhodné, aby aj za kultúrnym domom bol chodník a lampy, aby aj obyvatelia Ul. 17. novembra mohli bezpečne prechádzať vo večerných hodinách.

1. Prispôsobiť okenný rám (otvor) na zadnej časti fasády mestského paláca (č. 5) k oknám, ktoré sú pôvodné – hneď vedľa (2. poschodie).

Odôvodnenie: Keďže sa v týchto dňoch realizuje obnova pasáže a zadnej fasády mestského paláca, je nevyhnutné to zrealizovať čo najskôr (keď sa zrealizuje pasáž, už bude neskoro).