

**MESTO STARÁ ĽUBOVŇA**

**Mestský úrad, Obchodná č. 1, 064 01 Stará Ľubovňa**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Materiál na rokovanie Mestského zastupiteľstva v Starej Ľubovni**

**Číslo:** XXXVI/2018

**Dňa:** 20.09.2018

**K bodu programu:** **č. 13**

**Názov materiálu: Projekt „Miestna občianska poriadková služba v Starej Ľubovni“ – návrh na schválenie podania žiadosti o NFP a spolufinancovania projektu**

**Materiál obsahuje**: Návrh uznesenia

Dôvodová správa

**Materiál predkladá:** PhDr. Ľuboš Tomko

primátor mesta

**Materiál vypracovali:** Mgr. Ivana Vrbjarová

projektový referát a ŠFRB

**N á v r h u z n e s e n i a**

Mestské zastupiteľstvo v Starej Ľubovni po prerokovaní predloženého materiálu

**s c h v a ľ u j e**

1. predloženie žiadosti o nenávratný finančný príspevok (ŽoNFP) na sprostredkovateľský orgán (SO) za účelom realizácie projektu „Miestna občianska poriadková služba v Starej Ľubovni“, realizovaného v rámci výzvy Ministerstva vnútra Slovenskej republiky ako Sprostredkovateľského orgánu pre operačný program Ľudské zdroje, Kód výzvy OPLZ-PO5-2018-1, ktorého ciele sú v súlade s platným Programom rozvoja mesta Stará Ľubovňa na obdobie 2015 – 2020;
2. zabezpečenie realizácie projektu v súlade s podmienkami poskytnutia pomoci;
3. zabezpečenie povinného spolufinancovania realizovaného projektu t. j. min. 5% z celkových oprávnených výdavkov;
4. zabezpečenie financovania neoprávnených výdavkov projektu predstavujúcich rozdiel medzi celkovými výdavkami projektu a celkovými oprávnenými výdavkami projektu.

**D ô v o d o v á s p r á v a**

Jednou z povinných príloh k ŽoNFP je aj príloha č. 6 Doklad preukazujúci finančnú spôsobilosť. Finančná spôsobilosť na spolufinancovanie projektu znamená minimálne, že žiadateľ má zabezpečené finančné prostriedky na spolufinancovanie výdavkov projektu, pričom výška spolufinancovania projektu zo strany žiadateľa sa stanovuje minimálne ako rozdiel medzi celkovými oprávnenými výdavkami projektu a žiadaným NFP. V rámci tejto prílohy sa od subjektov územnej samosprávy vyžaduje uznesenie mestského zastupiteľstva. ŽoNFP na realizáciu vyššie uvedeného projektu sa pripravuje s plánovaným príspevkom zo zdrojov OP ĽZ nasledovne:

* 85 % Zdroje EÚ (ESF)
* 10 % Štátny rozpočet SR
* 5 % Žiadateľ – Mesto Stará Ľubovňa

Predmetom žiadosti o NFP bude mzda 8 pracovníkov – príslušníkov MRK (6 mužov, 2 ženy), ich pracovné odevy a pracovné pomôcky. Výška predpokladaných oprávnených výdavkov je 141089,92,-- €, a to na dobu 24 mesiacov. Spolufinancovanie zo strany Mesta bude v predpokladanej výške 9 876,30 €. Projekt je pokračovaním projektu Zriadenie miestnej občianskej poriadkovej služby v Starej Ľubovni (MOPS). Žiadosť sa bude podávať na Sprostredkovateľský orgán pre operačný program Ľudské zdroje v termíne 21.09.2018 (výzva na podávanie žiadostí o NFP bola vyhlásená 31.08.2018).